Dr. Jane Buys, veiligheidsrisiko-ontleder van Vrystaat Landbou (VL), wat die syfers saamgestel het, sê as die syfers egter vergelyk word met die 2016-’17-boekjaar en die 2017-’18-boekjaar was daar ’n afname in plaasaanvalle in die provinsie.
Volgens Buys is die afname grootliks danksy vooraf-inligting en die vroeë waarneming van verdagte voertuie of mense. Dié inligting word gewoonlik deur werkers en boere deurgegee.
Goeie vennootskappe in die Landelike-beveiligingstrategie (LBS) dra volgens Buys ook by tot die sukses van ’n proaktiewe benadering oor plaasveiligheid.